cyanic-selkie/wikianc huggingface dataset:
He's Our You
„He's Our You“ (liet. Jis - mūsų tu) - tai ABC televizijos kuriamo serialo Dingę 5 sezono dešimtoji serija. Tai kartu yra ir 96 šio serialo serija apskritai. „He's Our You“ JAV pirmą kartą transliuota 2009 kovo 25. Epizodo scenarijų parašė Edward Kitsis ir Adam Horowitz, režisavo Greg Yaitanes. 1977, tęsiant serijoje „Namaste“ užmegztą siužetą, Saydas (Naveen Andrews) yra įkalintas Dharma Initiative kalėjime, kur yra klausinėjamas Horacijaus Goodspeedo (Doug Hutchison) ir Radzinskio (Eric Lange). Saydui maisto vis atnešdavo dvylikametis Benas (Sterling Beaumon), tą pamatęs jo tėvas (Jon Gries) jį nubaudžia ir uždraudžia daugiau lankytis pas įkalintąjį. Saydą vėliau aplanko Sojeris (Josh Holloway) (Dharma Initiative žinomas kaip LaFleur), kuris yra Dharma saugumo viršininkas, ir bando įtikinti Saydą, jog jis prisipažintų esąs Kitų dezertyras. Saydui atsisakius, jis yra nugabenamas pas Dharma tardytoją Oldham'ą (William Sanderson), kurį Sojeris pavadina „Jis - mūsų tu“. Po tardymo, kurio metu Saydas pasako visą tiesą apie save, Benas padeda Saydui pabėgti iš kalėjimo. Bėgdami jie netyčia sutinka Džiną (Daniel Dae Kim), kuriam Saydas atima sąmonę ir iš jo paėmęs ginklą pašauną Beną ir pabėga. Praeities intarpuose  rodomas Saydo gyvenimas.
Švabijos Alpės
thumb|250px|Hohencolernų pilis Švabijos Alpėse
Švabijos Alpės  – kalnų masyvas pietų Vokietijoje, Badeno-Viurtembergo žemėje. Būdinga kalnų plynaukštė, išraižyta tarpeklių. Šiauriniai ir vakariniai šlaitai statūs, o pietuose ir rytuose palaipsniui pereina į priešalpinę sritį. Šiaurės rytuose Švabijos Alpės ribojasi su kraterinės kilmės Nerdlinger Riso masyvu, skiriančio nuo Frankonijos Alpių. Masyvas tęsiasi iš pietvakarių į šiaurės rytus 200 km, plotis ~40 km.
Švabijos Alpės geologiškai priklauso Žuros kalnų sistemai. Aukščiausia viršūnė – Lembergas (1015 m).
Polas 1920 m. vasaros olimpinėse žaidynėse
Polas 1920 m. vasaros olimpinėse žaidynėse vyko trečią kartą olimpinių žaidynių istorijoje. Varžybose dalyvavo keturios nacionalinės komanda. Jungtinė Karalystė pelnė trečiąjį aukso medalį iš eilės.
Muraščyna
Muraščyna – kaimas šiaurės Baltarusijoje, 34 km į šiaurės rytus nuo Šarkauščinos, kairiajame Dysnos krante.
Istorija
XIX a. buvo Stefanpolės valsčiuje.
NGC 5728
thumb|NGC 5728 galaktika
NGC 5728 (dar žymima LEDA 52521, IRAS 14396-1702, AGC 540121) – skersinė spiralinė galaktika, esanti Svarstyklių žvaigždyne. Nuo Žemės nutolusi apytikriai 130 mln. šviesmečių.
NGC 5728 galaktiką 1787 m. gegužės 7 d. atrado britų astronomas William Herschel.
Veseliškiai
Veseliškiai – buvęs kaimas Rokiškio rajono savivaldybėje, 1 km į šiaurės vakarus nuo Panemunio.
NGC 5728
Tai Seiferto galaktika, pasižyminti aktyviu branduoliu. Regimojoje ir infraraudonojoje elektromagnetinių bangų spektro dalyse ši galaktika atrodo gan įprastai, tačiau išskiria didelį kiekį spinduliuotės tose elektromagnetinių bangų spektro dalyse, kurioms stebėti nėra pritaikytas Hablo kosminio teleskopo „WFC3“ instrumentas. Be to, gali būti, jog aktyvus galaktikos branduolys visgi išskiria tam tikrą kiekį spinduliuotės regimojoje ir infraraudonojoje elektromagnetinių bangų spektro dalyse, tačiau ją užstoja galaktikos branduolį supančios dulkės.
Lietuvos futbolo varžybos 1951 m.
Lietuvos futbolo varžybos 1951 m.
A klasė
Pereinamosios rungtynės tarp LTSR čempiono ir meistrų komandos dėl teisės žaisti SSRS varžybose:
B klasė
Pirmenybės vyko sričių, Kauno ir Vilniaus čempionatuose. Teisę žaisti aukščiausiojoje lygoje kitame sezone iškovojo Gubernija Šiauliai ir Lima Kaunas.
Taurė
Turnyre dalyvavo 260 komandų (81 iš Šiaulių srities, 28 iš Kauno, 11 iš Kupiškio rajono).
Justinas Jarutis (albumas)
Justinas Jarutis – pirmasis atlikėjo ir kompozitoriaus Justino Jaručio solinis albumas. Išleistas 2018 m. sausio 12 d. Albume dominuoja pop, country ir folk muzikos stilių kūriniai. Debiutinį albumą aranžavo, prodiusavo ir įrašė Snorre Bergerud Ymir Audio garso įrašų studijoje. Albumas išleistas vinilinės plokštelės ir LP formatu.
John Northrop
Džonas Hovardas Nortropas (, 1891 m. liepos 5 d. – 1987 m. gegužės 27 d.) – amerikiečių mokslininkas-biochemikas, 1930 m. gavęs pepsino kristalinę formą. Nobelio chemijos premijos laureatas (1946).
JAV nacionalinės mokslų akademijos narys (1934).
Biografija
Džonas Nortropas gimė 1891 m. liepos 5 d. Jonkerse, JAV. Po to apsigyveno Manhatane (Niujorkas). Jo tėvas Džonas Isajachas mirė per sprogimą laboratorijoje likus dviem savaitėms iki sūnaus gimimo. Motina – Alice Rich Northrop (1864–1922) – botanikos mokytoja.
1917 m. susituokė su Louise Walker, abudu susilaukė vaikų: sūnus Džonas ir duktė Alisa. Nusižudė 1987 m. Vikenberge.
Sokulkos apskritis (reikšmės)
Sokulkos apskritis – buvęs administracinis-teritorinis vienetas Abiejų Tautų Respublikoje, Rusijos Imperijoje ir Lenkijos Respublikoje. Centras – Sokulka. Apskričiai priklausė dabartinės Lenkijos žemės.
Jeffree Star
Jeffree Star (gim. vardas Jeffrey Lynn Steininger Jr.; g. 1985 m. lapkričio 15 d. Hantingtone, Kalifornijoje) – žinoma garsenybė socialiniuose tinkluose, modelis, makiažo guru, didžėjus, dainininkas ir dainų autorius. Taip pat asmenybė šiuo metu yra įvardinta kaip viena daugiausiai uždirbančių Youtube platformos žvaigždžių.
Jeffree savo karjerą pradėjo internetiniame tinklapyje MySpace, kur jau 2006 m. turėjo daugybę sekėjų. 2009 m. išleido savo pirmąjį ir vienintelį muzikos albumą „Beauty Killer“. 2013 m. Jeffree Star teko palikti muzikos industriją dėl kompanijos, su kuria Jeffree buvo pasirašęs sutartį, teisinių problemų.
2014 m.lapkričio mėn. jis įkūrė savo kosmetikos liniją „Jeffree Star Cosmetics“ ir iki šiol yra jos savininkas. Jeffree Star yra sėkmingas verslininkas, kurio turto vertė siekia apie 200 milijonų dolerių.
Ankstyvasis gyvenimas
Jeffree Star gimė Jungtinėse Amerikos Valstijose, Kalifornijoje, Orindžo apygardoje, Hantingtone. Jis augo amerikiečių Jeffrey Lynn Steininger ir Marra Shubyann Lindstrom Steininger šeimoje. Motina Marra Shubyann Lindstrom Steininger dirbo modeliu. Vos Jeffree sulaukus 6 metų, Jeffree šeimą sukrėtė nelaimė: nusižudė jo tėvas Jeffrey Lynn Steininger, todėl Jeffree Star buvo užaugintas mamos, močiutės bei dėdės su teta.
Jeffree Star nuo mažų dienų labai domėjosi makiažu, eksperimentuodavo su mamos makiažo priemonėmis, kai ji dirbdavo. Po kiek laiko netgi pradėjo su juo vaikščioti į mokyklą. 2002 m. baigęs Pacifica vidurinę mokyklą Garden Grove, Kalifornijoje, Jeffree Star persikraustė į Los Andželą, tam kad pradėtų savo kaip modelio, muzikanto bei makiažo meistro karjeras.
Socialinė platforma MySpace
Jeffree Star naudojo MySpace kaip platformą, kurioje galėtų reklamuoti savo kaip visažisto bei dizainerio teikiamas paslaugas. Taip pat Jeffree Star į šį portalą kėlė savo kūrybos dainas, filmavo bei dalinosi su savo sekėjais istorijomis iš savo gyvenimo. 2006 m. jis tapo labiausiai sekama asmenybe Myspace svetainėje, kurio vienas įrašas surinkdavo to meto rekordinius komentarų skaičius. Taip pat Jeffree Star tapo populiariausia asmenybe socialinėje erdvėje MySpace, kuri nebuvo pasirašiusi kontrakto su jokia įrašų kompanija, tačiau kurio kūryba reguliariai buvo MySpace topų viršūnėse. 2009 m. Jeffree Star iš MySpace platformos persikėlė į Youtube ir ten pradėjo publikuoti savo kūrybą.
Muzikinė karjera
Jeffree Star muzikinė karjera prasidėjo, kai jis susipažino su kanadiečių dainininkės Peaches būgnininke Samantha Maloney, kuri paskatino Jeffree Star pradėti karjerą muzikos industrijoje. 2007 m. vasarą Jeffree keliavo kartu su Cindy Lauper koncertiniu turu „True Colors Tour 2007“, kuris surengė pasirodymus 15 JAV valstijų bei Kanadoje.
Muzikiniai klipai
2010 m. Jeffree Star pasirašė sutartį su Akon įrašų kompanija „Konvict Muzik“ dėl antrojo albumo išleidimo, tačiau dėl tuometinių kompanijos problemų su teisėsauga, albumas taip ir nebuvo išleistas. 2013 m. Jeffree Star galutinai paliko muzikos industriją.
„Jeffree Star Cosmetics“
miniatiūra|„Jeffree Star Cosmetics“ kompanijos logo 2014 m. Jeffree Star investavęs visas savo santaupas į trijų skystų lūpų dažų atspalvių sukūrimą bei išleidimą, įkūrė įmonę „Jeffree Star Cosmetics“. Po to Jeffree Star išleido pirmąją makiažo paletę „Beauty Killer“, kurią pavadino savo pirmojo ir vienintelio muzikinio albumo garbei. „Jeffree Star Cosmetics“ kompanijos gaminami produktai yra išparduodami labai greit dėl didelio kompanijos populiarumo, aukštos kokybės produktų, kurie yra pagaminti veganišku pagrindu bei neeksperimentuojant su gyvūnais. Kompanijos produkcija susideda iš lūpų dažų, lūpų blizgių, lūpų pieštukų, paakių korektorių, skaistalų, veidrodžių, sausos pudros, akių šešėlių palečių ir kitų produktų. Taip pat produkcija yra prieinama klientams visame pasaulyje. Ši kompanija savo oficialios parduotuvės neturi (tik internetinę), tačiau „Jeffree Star Cosmetics“ produkciją parduoda tokios parduotuvės kaip „Morphe Cosmetics“, „Douglas“, „Beauty Bay“ ir kt. Lietuvoje šios įmonės produktais yra prekiaujama „Make My Day“ bei „Douglas“ parduotuvėse. Didelis kosmetikos kompanijos populiarumas prišaukė ir problemų, nes 2019 m. buvo apvogtas vienas iš „Jeffree Star Cosmetics“ sandėlių. Vagys pavogė 2,5 mln vertės produkcijos, tarp kurios buvo ir nauji, dar nesantys rinkoje, paakių korektoriai. Šiuo metu kompanijos savininkas vis dar yra Jeffree Star, o kompanija kasmet uždirba nuo 100 iki 150 mln. JAV dol.
Youtube
Prie socialinės platformos YouTube Jeffree Star prisijungė 2006 m., tačiau jos nenaudojo, nes tuo metu vis dar buvo populiari Myspace socialinė platforma, todėl video į savo Youtube kanalą Jeffree Star pradėjo kelti tik 2009 m. Anketą šioje platformoje Jeffree Star susikūrė tam, jog reklamuotų savo muziką, tačiau žlugus muzikinei karjerai, į anketą pradėjo kelti su makiažu susijusius video ir reklamuoti savo „Jeffree Star Cosmetics“ kompanijos produktus. 2011 m. Jeffree Star iš Youtube gavo sidabrinį vaizdo įrašų platformos apdovanojimą už pasiektus 100 tūkstančių sekėjų, 2016 m. gavo auksinį vaizdo įrašų platformos apdovanojimą už pasiektus milijoną sekėjų, o 2018 m. gavo deimantinį vaizdo įrašų platformos apdovanojimą už pasiektus 10 milijonų sekėjų. Taip pat 2018 m. gruodį pagal žurnalą „Forbes“, Jeffree Star užsidirbo 18 milijonų JAV dolerių vien tik iš platformos YouTube ir pateko į penketuką tarp daugiausia uždirbančių YouTube žvaigždžių. Šiuo metu Jeffree Star turi 16,7 mln. prenumeratorių, iš viso kanalas turi 2,02 mlrd. peržiūrų.
Juan Esnáider
Juan Esnáider (g. 1973 m. kovo 5 d.) – buvęs Argentinos futbolininkas, rungtyniavęs Argentinos rinktinėje.
Nacionalinėje komandoje žaidė 1995–1997 m.
Hueskos sporto rūmai
thumb|330px|right|Hueskos sporto rūmai. Hueskos sporto rūmai (isp. Palacio Municipal de Deportes (Huesca)) – multifunkcinė arena Hueskoje, Ispanijoje, garsėjanti sudėtinga architektūra.
Arena specialiai pastatyta 1994 m. Hueskos krepšinio komandai – Club Baloncesto Peñas Huesca, kuri rungtyniavo ACB lygoje. Universali salė tinkama krepšiniui ir rankiniui, koncertams ir kitiems kultūriniams renginiams. Talpina 5 000 žiūrovų, plotas – 40 700 m².
Paraopeba
Paraopeba  – upė Brazilijoje, Minas Žeraiso valstijoje; dešinysis San Fransisko intakas. Prasideda Moedos kalnagūbryje, Brazilijos plokščiakalnyje, 1070 m aukštyje, į pietus nuo Belo Horizontės. Vinguriuoja plokščiakalniu į šiaurės vakarus. Įteka į San Fransiską (Tres Marijaso tvenkinį) Felislandijos apylinkėse.
Didesni intakai: Makauba, Mansas (kairieji).
Upės pavadinimas tupių kalba reiškia „ilga upė“ (pará + popeba). Paraopebos aukštupio baseinas tankiai gyvenamas: didžiausi miestai prie upės – Mario Kamposas, San Žuakin de Bikasas, Žuatuba. Žemupyje sudarytas tvenkinys.
2019 m. sausio 25 d. Brumadinijos apylinkėse pralūžus geležies rūdos kasyklos užtvankai į Paraopebą pateko daug sunkiųjų metalų teršalų. Pakilus vandens lygiui, upė užliejo pakrančių gyvenvietes.
Eldė
Eldė  – upė šiaurės rytų Vokietijoje, Meklenburgo-Priešakinės Pomeranijos žemėje; Elbės dešinysis intakas. Prasideda Meklenburgo aukštumoje, Finkeno apylinkėse. Pradžioje teka į rytus, prateka Masoverio, Mencho ežerus. Tada daro vingį į šiaurę ir vakarus ir kerta visą Meklenburgo ežeryną: Miurico, Kelpino, Flezeno, Malchoverio, Petersdorferio, Plau ežerus. Ties Plau miestu Eldė palieka ežeryną, toliau visa vaga kanalizuota, įrengta šliuzų sistema. Ties Eldena upė išsišakoja į du kanalus: Miurico-Eldės kanalas teka į Elbę (į ją įteka ties Demicu), o Aukštoji Eldė įteka į Elbės intaką Leknicą (ties Zydorfu).
thumb|left|250px|Eldės baseinas
Algimantas Urmonas
Algimantas Urmonas (g. 1942 m. kovo 13 d. Kaune) – teisininkas, teisėtyrininkas administratyvistas, kriminologas, Mykolo Romerio universiteto (MRU) profesorius.
Išsilavinimas
Nuo 1965 m. iki 1970 m. studijavo Vilniaus universiteto Teisės fakultete, įgijo teisininko kvalifikaciją. Nuo 1973 m. iki 1977 m. Visasąjunginiame Nusikalstamumo priežasčių tyrimo prevencinių priemonių rengimo Prokuratūros mokslinio tyrimo institute studijavo aspirantūroje, apgynė teisės kandidato disertaciją, 1979 m. sausio 16 d. – daktaro disertaciją. 2006 m. gegužės 3 d. atliko habilitacinę procedūrą (pateikė darbų santrauką „Socialiniai pokyčiai ir žmogiškieji santykiai administracinės teisės erdvėje“), socialinių mokslų (teisės krypties) daktaras.
Veikla
Nuo 1958 iki 1960 m. Vilniaus centrinio knygyno sandėlio darbininkas, nuo 1960 m. iki 1962 m. Naujųjų statybinių medžiagų instituto laborantas, nuo 1962 m. iki 1965 m. Vilniaus plastmasinių dirbinių gamyklos ekstruzijos aparatininkas, saugumo technikos inžinierius.
Nuo 1970 m. iki 1984 m. Teismo ekspertizės mokslinio tyrimo instituto Nusikalstamumo priežasčių tyrimo ir įstatymų tobulinimo skyriaus jaunesnysis mokslinis bendradarbis, vyr. mokslinis bendradarbis, sektoriaus vedėjas, nuo 1984 m. iki 1990 m. Vilniaus Minsko aukštosios VRM mokyklos fakulteto Specialiųjų teisinių disciplinų katedros (kursų Administracinė teisė, Kriminologija) dėstytojas.
1990–1993 m. Lietuvos policijos akademijos Administracinės teisės ir vidaus reikalų įstaigų administracinės veiklos katedros vedėjas. Nuo 1993 m. iki 2001 m. LR vidaus reikalų ministerijos Štabo vystymosi skyriaus viršininkas, Valdymo departamento vystymosi skyriaus viršininkas, Strateginio vystymosi skyriaus viršininko pavaduotojas, Viešojo saugumo departamento Strategijos formavimo skyriaus viršininko pavaduotojas.
Nuo 2002 m. vasario 1 d. iki 2005 m. vasario 9 d. MRU Teisės fakulteto Administracinės teisės ir proceso katedros docentas (nuo 1993 m. iki 2002 m. sausio 31 d. Policijos teisės, Administracinės teisės ir proceso katedros docentas – nepagrindinėse pareigose), nuo 2005 m. vasario 10 d. MRU TF Administracinės teisės ir proceso katedros vedėjas, nuo 2006 m. liepos 3 d. MRU Teisės fakulteto Administracinės teisės ir proceso katedros profesorius.
Stažavosi pagal JTO Vystymo programos Nepilnamečių kriminalinės justicijos programą 1998 m. (Austrija), pagal nusikalstamumo kontrolės programą 1999 m. (Lionas ir Paryžius, Prancūzija). Kvalifikaciją kėlė užsienio teisinėse įstaigose kaip Danijos policijos koledžas (1994 m.), Suomijos viešojo administravimo institutas (1995 m.), Škotijos Glazgo policijos koledžas (1997 m.).
Hekų arkliai
thumb|200px|Hekų arklys thumb|200px|Hekų arkliai su didesniu tamsaus pigmento kiekiu kailyje thumb|200px|Hekų arkliai su didesniu labai šviesaus [[Pigmentas|pigmento kiekiu kailyje]] Hekų arkliai – naminių arklių (Equus ferus caballus) veislė, išvesta Vokietijoje, vykdant projektą „veisimas atgal“, kada selekciniu būdu buvo bandoma atkurti išvaizda ir charakterio savybėmis panašius į laukinio arklio išnykusį porūšį tarpaną, gyvūnus. Atkūrus į tarpaną panašų arklį, jų kaimenės buvo planuojamos išleisti į gamtą gyventi savarankiškai.
Išvaizda
Hekų arklių išvaizda labai panaši į konikus. Jų aukštis per gogą 127–137 cm. Kūnas raumeningas, galva didelė. Jų kailio spalvinis tonas su primityviais bruožais būdingas tarpanams ir Prževalskio arkliams – pilkšvai rudos ar neryškios, šviesiai rudos spalvos, be baltų žymių. Išilgai nugaros yra tamsus dryžis. Karčiai ir uodega tamsūs.
Veislės kilmė
Programą sukurti panašius į išnykusius tarpanus Hekų arklius pradėjo vykdyti vokiečių zoologai broliai Heckai. Heinzas Heckas (Heinz Heck) dirbo Miuncheno (Bavarija) Helabruno zoologijos sodo direktoriumi, o jo brolis Lutzas Heckas – Berlyno zoologijos sodo direktoriumi. 1930–1940 metais buvo kryžminta nedidelių naminių arklių ir ponių veislės, kaip manoma kilusios iš tarpanų. Diulmeno ponių, Islandijos puskraujų arklių, Gotlando ponių veislių kumelaites kryžmino su išlikusiu vieninteliu laukinio arklio rūšies porūšiu – Prževalskio arkliais, kadangi broliai Heckai tikėjo, kad Prževalskio arklių eržilai Hekų arklių veislei suteiks laukinį charakterį. Paskui su jais buvo kryžminami konikai. 1933 m. gegužės 22 d. Miuncheno Helabruno zoologijos sode gimė pirmasis Hekų arklių veislės kumeliukas. Po Antrojo pasaulinio karo vis daugiau Hekų arklių buvo kryžminama su konikais, todėl tarp Hekų arklių ir konikų nėra daug skirtumų. 1970 metais Šiaurės Reino-Vestfalijos žemėje esančiame zoologijos sode Hekų arkliai vėl buvo pradėti kryžminti su Prževalskio arkliais, dėl to ši veislė įgavo į viršų augančius karčius, nors tai, matyt, nebuvo būdinga Holoceno epochoje Europoje gyvenusiems laukiniams arkliams.
Savybės
Hekų arkliai labai ištvermingi, pasižymi geru imunitetu ligoms, dideliu vislumu, jiems nereikalinga speciali priežiūra. Taip pat smalsūs, protingi, draugiški, ramūs, labai savarankiški. Kadangi šiems Hekų arkliams įgimtas pusiau laukinis charakteris, jiems reikalinga dažna prieiga į atvirą lauką. Hekų arklių kanopos tvirtos, tad pasagos jiems nereikalingos.
Amžius
Hekų arklių gyvenimo trukmė yra 25-30 metų.
Pavojai grynakraujės Hekų arklių veislės išlikimui
Naminių arklių augintojai sąmoningai ar netyčia Hekų arklius kartais kryžmina su konikais, todėl visai tikėtina, kad ateityje šios veislės susilies. Dalis naminių arklių augintojų Hekų arklius kryžmina su kitomis grynakraujėmis veislėmis, kad išvesti lapių ir elnių medžioklei tinkamus naminius arklius.
Šimonytė
Šios pavardės kita moteriškosios giminės forma yra: Šimonienė (ištekėjusi moteris).
Pärnu JK Vaprus (moterys)
„Vaprus“ futbolo klubas, o trumpiau JK Vaprus bei tiesiog Vaprus – Estijos futbolo klubo „Vaprus“ moterų ekipa iš Pernu.
Istorija
Klubo ištakos siekia 1922 m.
2020 m. Naiste Meistriliiga užėmė ketvirtą vietą, o taurės turnyre pasiekė ketvirtfinalį.
2021 m. Naiste Meistriliiga merginos vėl buvo ketvirtoje vietoje. Taurės turnyre pasiekė finalą, tačiau pralaimėjo.
Komandos sudėtis
2021 m. rugpjūčio 19 d. sudėtis.
Šimonytė
Ši pavardė kilusi iš vyriškos giminės pavardės Šimonis.
Pavardę turi šie garsesni asmenys:
Osvaldo Ardiles
Osvaldo Ardiles (g. 1952 m. rugpjūčio 3 d.) – buvęs Argentinos futbolininkas, rungtyniavęs Argentinos rinktinėje.
Nacionalinėje komandoje žaidė 1975–1982 m.
Regbis 1920 m. vasaros olimpinėse žaidynėse
Regbis 1920 m. vasaros olimpinėse žaidynėse vyko trečią kartą olimpinių žaidynių istorijoje. Varžybose dalyvavo dvi nacionalinės komandos.
Prancūzijos komanda buvo sudaryta iš keturių regbio klubų žaidėjų. Jungtinių Amerikos Valstijų komandą sudarė amerikietiško futbolo žaidėjai, kurie regbio profesionaliai nežaidė. Varžybos tarp JAV ir Prancūzijos vyko olimpiniame stadione, kurias stebėjo 55 tūkst. žiūrovų. Rezultatu 8–0 JAV debiutantai nugalėjo Prancūziją.
Vilniaus Gedimino technikos universiteto Atvirojo kodo institutas
Vilniaus Gedimino technikos universiteto Atvirojo kodo institutas (VGTU AKI) – Vilniaus Gedimino technikos universiteto (VGTU) struktūrinis padalinys, atliekantis atviro kodo (AK) tyrimus, populiarinantis AK sistemas. Įkurtas 2004 m. kovo 1 d. Steigimo iniciatoriai – VGTU Elektronikos fakultetas ir VGTU Fundamentinių mokslų fakultetas. 2004 m. balandžio 14 d. buvo paskirti instituto vadovai (direktorius – Romanas Martavičius, direktoriaus pavaduotojas – Žilvinas Jančoras).
AK instituto tarybos pirmininkas – doc. Antanas Gurskas, kiti tarybos nariai – doc. Vytautas Urbanavičius (mokslinis sekretorius ir pavaduotojas), prof. Romualdas Baušys, Žilvinas Jančoras, prof. Romanas Martavičius, Juozas Zalatorius (AKI Taryba patvirtinta 2004 m. kovo 24 d. VGTU senato).
2004 m. liepos 21 d. Atvirojo kodo institute (ir asociacijoje „Atviras kodas Lietuvai“) lankėsi Laisvų programų fondo (Free Software Foundation) direktorius Ričardas Stalmanas, pristatė Fondo veiklą, GNU FDL, GNU GPL projektus, laisvos programinės įrangos licencijų standartą.
Veikla
VGTU AKI vykdo veiklą pagal Bendrojo programavimo dokumento (BPD) priemonę „Mokymosi visą gyvenimą sąlygų plėtojimas“ (BPD 2.4). Parengė projektą „Atvirojo kodo vartotojų betarpiško ir nuotolinio mokymo sistemų sukūrimas“ (vadovas Ž. Jančoras; paraiškos Nr. ESF-2.4-060).
Parengta mokomoji knyga platinama FDL licencija: Žilvinas Jančoras, Mykolas Okulič-Kazarinas. Laisvieji informaciniai sprendimai: mokomoji knyga. Vilniaus Gedimino technikos universitetas. Vilnius: Technika, 2008. 275 p. ISBN 978-9955-28-326-3.
Tres Marijaso tvenkinys
Tres Marijaso tvenkinys  – didelis tvenkinys Brazilijoje, Minas Žeraiso valstijoje, sudarytas užtvenkus San Fransisko upę. Tvenkinio ilgis – 130 km, plotis iki 48 km. Į tvenkinį suteka daug San Fransisko intakų: Marmelada, Paraopeba, Indaja, Borašudas.
Tvenkinys sudarytas 1962 m. ties Tres Marijaso miestu įrengus Bernardo Maskarenjaso hidroelektrinės užtvanką. Užtvankos aukštis 75 m, ilgis 2700 m. Instaliuota hidroelektrinės galia – 387,6 MW (6 turbinos). Tvenkinys sudarytas hidroenergetikos, laivybos, debito reguliavimo reikmėms.
Pagrindinės gyvenvietės šalia tvenkinio: Tres Marijasas, Felislandija, Morada Nova de Minasas.
thumb|left|240px|Palydovinė tvenkinio nuotrauka
Ahmad Caver
Ahmadas Keiveris (, g. ) – JAV krepšininkas.
2023 m. gegužės 10 d. Keiveris laimėjo LKL naudingiausio žaidėjo (MVP) apdovanojimą.
Memfio „Hustle“ (2019–2021 m.)
Ruošdamasis 2019 m. NBA naujokų biržai Keiveris pasirašė sutartį su sporto agentu DeAngelo Simmons, bet liko nepašauktas. 2019 m. spalio 15 d. jis pasirašė trumpą sutartį su Memfio „Grizzlies“. 2019 m. spalio 16 d. jį atleido „Grizzlies“ ir jis prisijungė prie jų dukterinės komandos Memfio „Hustle“. 2020 m. kovo 7 d. Keiveris pelnė 23 taškus ir atliko keturis rezultatyvius perdavimus, kai 120:112 pralaimėjo Su Folso „Skyforce“ komandai. Per rungtynes „Hustle“ komandoje jis vidutiniškai pelnė 9,9 taško, atliko 4 rezultatyvius perdavimus ir atkovojo 3,3 kamuolio.
2020 m. gruodžio 11 d. jis pasirašė sutartį su Memfio „Grizzlies“. Treniruočių stovyklos pabaigoje jo buvo atsisakyta ir jis grįžo į „Hustle“. 2020–2021 m. NBA G-lygos sezone Keiveris vidutiniškai pelnė 16,5 taško, atkovojo 4,1 kamuolio, atliko 3,8 rezultatyvaus perdavimo ir perėmė 1,9 kamuolio per rungtynes.
2021 m. spalio 14 d. Keiveris vėl pasirašė sutartį su „Grizzlies“, bet po trijų dienų, prieš prasidedant sezonui, buvo atleistas. 2021 m. spalio 23 d. jis pasirašė sutartį su „Hustle“. Keiveris per rungtynes vidutiniškai pelnydavo po 15,4 taško, atlikdavo po 7,0 rezultatyvaus perdavimo ir atkovodavo po 4,5 kamuolio.
Indianos „Pacers“ (2021–2022 m.)
Gruodžio 31 d. Ahmadas Keiveris pasirašė 10 dienų sutartį su Indianos „Pacers“. Sausio 5 d. jis debiutavo NBA ir pelnė 2 taškus per 129:121 pralaimėtas rungtynes su Bruklino „Nets“.
Sugrįžimas į Memfio „Hustle“ (2022 m.)
2022 m. sausio 10 d. Keiverį vėl įsigijo Memfio „Hustle“ klubas.
Alytaus „Wolves“ (2022–dabar)
A. Keiveris prisijungė prie Finikso „Suns“ 2022 m. NBA vasaros lygoje. Rugpjūčio 6 d. jis pasirašė sutartį su Lietuvos krepšinio lygos komanda Alytaus „Wolves“.
Lietuvos futbolo varžybos 1950 m.
Lietuvos futbolo varžybos 1950 m.
Mašišė
Mašišė  – miestas pietiniame Mozambike, Injambanės provincijoje, prie Mozambiko sąsiaurio (Injambanės įlankos), priešais Injambanę. Tai didžiausias provincijos miestas, prekybinis jos centras. Pro miestą eina Maputu−Beiros plentas, į Injambanę plaukioja keltai ir valtys.
Lietuvos futbolo varžybos 1950 m.
Pirmasis etapas
Pirmajame etape komandos žaidė dviejose grupėse vieno rato sistema.
Mašišė
Istorija
Miestelio statusas suteiktas 1972 m.
Lietuvos futbolo varžybos 1950 m.
Antrasis etapas
Antrajame etape atskirai žaidė stipriausios (dviem ratais) ir silpniausios (vienu ratu) pirmojo etapo grupių komandos.
II finalas
LTSR čempionas Inkaras Kaunas žaidė pereinamąsias rungtynes su Spartakas Vilnius meistrų komanda dėl teisės žaisti SSRS varžybose:
Taurė
Dalyvavo 166 komandos.
Taurės finalininkai gavo teisę žaisti SSRS taurės turnyre:
Carlos Pachamé
Carlos Pachamé (g. 1944 m. vasario 25 d.) – buvęs Argentinos futbolininkas, rungtyniavęs Argentinos rinktinėje.
Nacionalinėje komandoje žaidė 1967–1969 m.
Levas Rešetnikovas
Levas Rešetnikovas – Rusijos krepšininkas rungtyniavęs Sverdlovsko (dab. Jekaterinburgas) "Uralmaš" klube ir TSRS rinktinėje.
Įžaidėjo pozicijoje rungtyniavęs L. Rešetnikovas su TSRS rinktine tapo Europos čempionu (1953 m.) ir vieną kartą iškovojo Europos čempionato bronzos medalį (1955 m.)
Jorge Solari
Jorge Solari (g. 1941 m. lapkričio 11 d.) – buvęs Argentinos futbolininkas, rungtyniavęs Argentinos rinktinėje.
Nacionalinėje komandoje žaidė 1966–1968 m.
Steve Perryman
Steve Perryman (g. 1951 m. gruodžio 21 d.) – buvęs Anglijos futbolininkas, rungtyniavęs Anglijos rinktinėje.
Nacionalinėje komandoje žaidė 1982 m.
Baha Juniors FC
Baha Juniors Football Club, dar žinomas kaip Baha Juniors Nassau FC bei Baha Juniors – Bahamų Sandraugos futbolo klubas iš Nassau. Rungtyniavo aukščiausiame šalies divizione. Turi ir moterų, merginų futbolo ekipas.
Istorija
Klubo ištakos siekia 1999 m. Pavadintas Argentinos futbolo grando Boca Juniors garbei.
Pateko į stipriausią šalies divizioną.
Dėl pandemijos grėsmių 2019–2020 m. čempionatas buvo nutrauktas, o vėliau kurį laiką nevyko.
2022–2023 m. sezone rungtyniavo aukščiausioje lygoje. Liko devintoje vietoje.
Ragasnapiniai paukščiai
Ragasnapiniai paukščiai (Bucerotiformes) – paukščių (Aves) būrys. Anksčiau šio būrio šeimos buvo priskiriamos žalvarninių paukščių (Coraciiformes) būriui.
thumb|250px|right|[[Juodasnapis kopikinis kukutis (Phoeniculus somaliensis)]] thumb|250px|right|[[Lenktasnapis kopikinis kukutis (Rhinopomastus cyanomelas)]] thumb|250px|right|[[Kukutis (Upupa epops)]] thumb|250px|right|[[Tamsusis kuoduotasis ragasnapis|Tamsieji kuoduotieji ragasnapiai (Anorrhinus galeritus)]] thumb|250px|right|[[Rytinis raibasis ragasnapis (Anthracoceros albirostris)]] thumb|250px|right|[[Ugninis jaučiaragis (Buceros hydrocorax)]] thumb|250px|right|[[Vainikuotasis tokas (Lophoceros alboterminatus)]] thumb|250px|right|[[Tikrasis ragasnapis (Rhinoplax vigil)]] thumb|250px|right|[[Sulavesinis aceras|Sulavesiniai acerai (Rhyticeros cassidix), patelė kairėje ir patinas dešinėje]] thumb|250px|right|[[Pietinis tokas (Tockus leucomelas)]] thumb|250px|right|[[Pietų Afrikos ragasnapis (Bucorvus leadbeateri)]]
Paplitimas pasaulyje
Daugiausiai paplitę Azijos, Afrikos, Australijos ir Okeanijos pusiaujo, subekvatorinio, atogrąžų ir subtropikų klimato zonose, o Europoje gyvenanti vienintelė būrio rūšis – kukučiai (Upupa epops), kurių arealas apima ir vidutinių platumų klimato juostos dalį.
Ragasnapiniai paukščiai Lietuvoje
Lietuvoje gyvena viena rūšis:
Apibūdinimas
Tikrųjų kopikinių kukučių (Phoeniculus) ir tamsiųjų kopikinių kukučių (Rhinopomastus) gentys viena nuo kitos evoliucionavo maždaug prieš 10 milijonų metų, tad kai kurios kitos paukščių klasifikacijos jas laiko atskirais pošeimiais ar net atskiromis šeimomis. Neseni genetinių tyrimų duomenys rodo, kad dirviniai ragasnapiai (Bucorvidae) ir ragiai (Bycanistes) formuoja atskirą kladą, nei visi kiti likę ragasnapinių šeimos paukščiai. Jie reprezentuoja ankstyvą afrikietišką giminystės liniją, o visos kitos ragasnapinių paukščių būrio rūšys kilo Azijoje.
Vidutinio dydžio ir stambių paukščių būrys. Būriui priklauso daug rūšių su ilgais, lenktais, dažniausiai storais, rečiau laibais snapais, ant kurių dalis rūšių turi ragines išaugas. Stambiausia rūšis yra Pietų Afrikos ragasnapis (Bucorvus leadbeateri), kurios individai vidutiniškai sveria apie 3,77 kg, o maksimalus jų svoris iki 6,3 kg, atstumas tarp išskleistų abiejų sparnugalių apie 180 cm. Kitos stambios rūšys – abisininis ragasnapis (Bucorvus abyssinicus) ir didysis jaučiaragis (Buceros bicornis).
Matuojant pagal kūno ilgį, didžiausi yra tikrieji ragasnapiai (Rhinoplax vigil), kurie ilgos uodegos dėka siekia 160–170 cm, nors matuojant be ilgų uodegos plunksnų, jų kūno ilgis 110–120 cm.
Afrikiniai kukučiai (Upupa africana) yra tarp mažiausių būrio rūšių, kurių kūno ilgis 25–29 cm, atstumas tarp išskleistų abiejų sparnugalių 44–48 cm, svoris 38–67 g.
Priklausomai nuo rūšies, ragasnapiniai paukščiai minta vaisiais, vabzdžiais ir smulkiais žinduoliais. Dirvinių ragasnapių (Bucorvidae) šeimos abi rūšys plėšrios, minta driežais, varlėmis, nedideliais žinduoliais ir paukščiais.
Pobūris: Upupi
Šiam pobūriui priskirti nedideli, laibais, lenktais ir ilgais snapais paukščiai. 2 šeimos ir 3 gentys:
Justinas Jarutis
Justinas Jarutis (g. 1988 m. rugsėjo 21 d. Kupiškyje, Lietuvoje) – Lietuvos dainininkas, atlikėjas, aktorius, vokalistas, kompozitorius, projekto ,,Lietuvos balsas‘‘ teisėjas. Vienas iš grupės ,,Freaks On Floor‘‘ įkūrėjų, taip pat vokalistas bei gitaristas, šiuo metu pradėjęs savo solinę karjerą. Savo muzikinę karjerą pradėjo 2007 m. su grupe ,,Freaks On Floor‘‘, kuri iki šiol yra išleidusi 5 albumus. 2018 m. sausį išleido pirmąjį solinį albumą ,,Justinas Jarutis‘‘.
Ragasnapiniai paukščiai
Ragasnapinių paukščių fosilinės rūšys
Upupi pobūrio išnykusios Messelirrisoridae šeimos rūšys:
Justinas Jarutis
Šeima
Gimė 1988 m. rugsėjo 21 d. Kupiškyje, Lietuvoje. Tėvas – Jonas Jarutis – Lietuvos ir Kupiškio rajono savivaldybės politinis bei visuomenės veikėjas.
Žmona Justina Čėsnaitė-Jarutė – tinklaraštininkė ir modelis, kuri 2016 m. sukūrė tinklaraštį „Ona Būk Plona“. Susituokė 2015 m. Turi vieną vaiką – dukrą Adelę (g. 2017 m.). Išsiskyrė 2020 m.
Vaikystė
Justinas augo Kupiškyje, tačiau būdamas septyniolikos metų persikėlė į Vilnių. Vaikystėje mėgo žaisti krepšinį, futbolą ir vaidinti. Mokėsi Kupiškio L. Stuokos Gucevičiaus gimnazijoje. Vienerius metus Kupiškio meno mokykloje lankė muzikos skyrių.
Persikėlęs į Vilnių, mokėsi YAMAHA muzikos mokykloje, vėliau mokslus tęsė Vilniaus Juozo Tallat-Kelpšos konservatorijoje.
Nuo 2012 m. pamėgo banglenčių sportą.
,,Freaks On Floor‘‘
Karjerą atlikėjas pradėjo 2007 m. liepą su grupe ,,Freaks On Floor‘‘, kai Justinas ir jo klasiokas, būgnininkas R. Beliukevičius buvo vienuoliktoje klasėje. . Su grupe Justinas groja funk, grunge ir sunkiojo roko stilius. Grupės nariai savo muziką apibūdina kaip always alternative party. Grupės nariai: Justinas Jarutis (vokalas, gitara), Rokas Beliukevičius (būgnai) ir Aurelijus Morlencas (bosinė gitara). Grupė yra surengusi virš 250 gyvų pasirodymų pagrindiniuose Lietuvos festivaliuose bei klubuose. Yra koncertavusi ir už Lietuvos ribų.
Vipers SC
Vipers Sports Club arba trumpai Vipers SC bei Vipers – Ugandos futbolo klubas iš Kitendės (Vakiso rajono), netoli sostinės Kampalos, rungtyniaujantis Premjer lygoje.
Alksnupėnų valsčius
Alksnupėnų valsčius (, nuo 1938 m. Amtsbezirk Altsnappen) – Rytų Prūsijos administracinis teritorinis vienetas, gyvavęs 1874–1945 m. dabartinės Kaliningrado srities rytinėje dalyje. Priklausė Pilkalnio apskričiai. Valsčiaus centras buvo Alksnupėnuose.
Istorija
Suformuotas 1874 m. pagal 1872 m. priimtus „Apskričių nuostatus Prūsijos, Brandenburgo, Pomeranijos, Poznanės, Silezijos ir Saksonijos provincijoms“ iš 7 kaimo bendruomenių ir 1 dvaro apygardos. 1928 m. Lazdynėlių dvaro apygarda prijungta prie Rukų kaimo, o 1929 m. sujungtos Ambrazgirių ir Lieplaukių kaimo bendruomenės. 1929–1945 m. valsčių sudarė 6 kaimo bendruomenės: Alksnupėnų, Ambrazgirių-Lieplaukių (Valdlindeno), Būdupėnų, Ramoniškių, Rukų ir Užberžių.
Vipers SC
Istorija
Klubas įkurtas 1969 m. Kitados buvo žinomas Bunamwaya FC pavadinimu.
Alksnupėnų valsčius
Istorija
Valsčius apėmė siaurą plotą tarp Vieškalnių ir Šorelių girių apskrities šiaurinėje dalyje prie Šešupės, Alksnupės ir Žvirgalio. Valsčiaus teritoriją kirto Lazdynų–Šilėnų plentas ir Pilkalnio–Lazdynų siauriuko atšaka.
Vipers SC
Istorija
Daugkartiniai šalies čempionai. Pirmą titulą iškovojo 2010 m.
2012 m. pakito klubo pavadinimas – nuo tada žinomi dabartiniu Vipers SC pavadinimu. Pristatytas naujas logotipas ir naujoji klubo vizija.
Põlva FC Lootos (moterys)
„Lootos“ futbolo klubas, o trumpiau FC Lootos bei tiesiog Lootos – Estijos futbolo klubo „Lootos“ moterų ekipa iš Pylvos.
Istorija
Klubo ištakos siekia 1994 m., o moterų komanda suformuota 2008 m. Kitados rungtyniavo žemesniuose divizionuose, o vėliau pateko į aukščiausią lygą.
Alksnupėnų valsčius
Istorija
1905 m. valsčiuje buvo 930 gyventojų, iš jų 241 lietuvis (26 %). Daugiausia lietuvių gyveno Būdupėnuose (45 %), Ambrazgiriuose (41 %) ir Užberžiuose (39 %). Didžiausios gyvenvietės 1939 m. buvo Alksnupėnai (358 gyv.) ir Rukai (230 gyv.).
Justinas Jarutis
Solinė karjera
2018 m. sausį J. Jarutis išleido pirmąjį solinį albumą, kuriame yra septyni kūriniai. 10 metų su grupe ,,Freaks On Floor‘‘ Justinas grojo roką, tačiau dukros Adelės gimimas pakeitė požiūrį į kai kurias dainas. Naujajame jo albume dominuoja pop, country ir folk muzikos stilių kūriniai. Šie muzikos stiliai J.Jaručiui šiuo metu patinka labiausiai.
Põlva FC Lootos (moterys)
Istorija
2021 m. Naiste Meistriliiga merginos buvo penktoje vietoje.
Komandos sudėtis
2021 m. rugpjūčio 19 d. sudėtis.
Papalazdijai
Papalazdijais (arba Palazdijais) vadinami kaimai Lazdijų rajone:
Sipailiškio sentikių cerkvė
Sipailiškio Dievo Motinos Dangun ėmimo sentikių cerkvė – neveikiantys rusų stačiatikių (sentikių) maldos namai Rokiškio rajone, Obelių seniūnijoje, Sipailiškio kaime, apie 13 km į šiaurės rytus nuo Obelių, 0,8 km nuo Latvijos valstybinės sienos. Medinę cerkvę supa banguotas atviras kraštovaizdis su keliomis sodybomis. Ji stūkso kalnelyje, prie kaimo kelio. Šalia stūkso apleistas ūkinis pastatas ir klebonija, netoliese yra sentikių kapinės.
Apleisti maldos namai pradėti tvarkyti apie 2010 m.: aplink pastatą išpjauti krūmai, sutvarkytas varpinės bokštelis su kryžiumi, pakeistos durys, buvo pravedami negausios bendruomenės susibūrimai.
Istorija
Sipailiškio apylinkėse sentikiai pradėjo kurtis XIX a. viduryje. XX a. 1-ojoje pusėje Sipailiškio parapija buvo gausiausia Rokiškio apskrityje sentikių parapija.
Papalazdijų apylinkė
Papalazdijų apylinkė (arba Palazdijų apylinkė) – Lietuvos TSR administracinis-teritorinis vienetas Lietuvos pietvakariuose.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Lazdijų valsčiuje, 1950 m. priskirta naujam Lazdijų rajonui. 1954 m. gegužės 25 d. prijungta prie Dyviliškių apylinkės.
Kenneth Branagh
Kenetas Čarlzas Brana (, g. ) – britų aktorius ir režisierius.
Brana režisavo ir vaidino romantiniame trileryje „Vėl mirusi“ (1991 m.), siaubo filme „Merės Šeli Frankenšteinas“ (1994 m.) ir veiksmo trileryje „Džekas Rajanas: šešėlių užverbuotas“ (2014 m.). Jis režisavo ir atliko Erkiulio Puaro vaidmenį Agatos Kristi mistinės dramos „Žmogžudystė Rytų eksprese“ (2017 m.) ir „Mirtis ant Nilo“ (2022 m.) ekranizacijose. Jis taip pat režisavo „Užburtoji fleita“ (2006 m.), „Seklys“ (2007 m.), „Marvel“ superherojų filmą „Toras“ (2011 m.), „Disney“ „Pelenės“ ekranizacija (2015 m.) ir „Artemis Fowl“ (2020 m.). Už pusiau autobiografinę komediją-dramą „Belfastas“ (2021 m.) Kenetas buvo nominuotas „Oskarui“ už geriausią filmą, geriausią režisūrą ir laimėjo geriausio originalaus scenarijaus apdovanojimą. Jis tapo pirmuoju asmeniu, nominuotu septyniose skirtingose „Oskaro“ apdovanojimų kategorijose, aplenkdamas Voltą Disnėjų, Alfonsą Kuaroną ir Džordžą Klūnį su šešiomis nominacijomis.
Gordon Milne
Gordon Milne (g. 1937 m. kovo 29 d.) – buvęs Anglijos futbolininkas, rungtyniavęs Anglijos rinktinėje.
Nacionalinėje komandoje žaidė 1963–1964 m.
Jean-Baptiste-Camille Corot
Kamilis Koro (piln. Žanas Batistas Kamilis Koro,, 1796 m. liepos 16 d. − 1875 m. vasario 22 d.) – XIX a. prancūzų tapytojas, grafikas. Vienas garsiausių Prancūzijos peizažistų. Jo dailė priskiriama realistinei meno krypčiai, darė įtaką impresionizmui.
Biografija
1833 m. Kamilis Koro Paryžiaus Salone buvo apdovanotas sidabro medaliu, kas suteikė jam teisę eksponuoti Salone be komisijos atrankos. 1840 m. vieną jo paveikslų įsigijo valstybė. 1842 m. Koro lankėsi Šveicarijoje. 1854 m. lankėsi Olandijoje ir Belgijoje, 1862 m. – Londone. Išvykų metu tapė plenere vietos kraštovaizdžius. Žiemos mėnesiais dirbdavo studijoje tapydamas akademinius paveikslus mitologiniais motyvais. Po 1850 m. Koro pradėjo garsėti ir tapo žinomu tapytoju. 1855 m. pasaulinėje parodoje eksponavo 6 paveikslus ir laimėjo aukso medalį. Napoleonas III įsigijo jo paveikslą. Kamilis Koro buvo tampriai susijęs su taip vadinama Prancūzijos Barbizono mokykla, tapytojais Jean-François Millet, Théodore Rousseau ir Charles-François Daubigny. Retkarčiais Kamilis Koro gali būti priskirtas šiai mokyklai, kurios dailininkai, panašiai kaip Koro, tapė tikslius, beveik topografinius peizažus ir teikė pirmenybę realistiniam vaizdavimui.
Kamilis Koro gyvenimo pabaigoje buvo populiariu ir pripažintu dailininku. Iš jo pamokas ėmė Klodas Monė ir Berta Morizo. Vėliau Koro buvo aukštai vertintas dailininkų impresionistų, nors pats gyvenimo pabaigoje nuo impresionistinio judėjimo liko nuošalyje. Kamilis Koro nutapė apie 1300 paveikslų. Mažą jo kūrybos dalį sudaro grafikos darbai. Jis paruošė grupę ofortų ir 15 litografijų po 1871 m., bei paliko nemažai grafikos darbų ant fotografinio popieriaus. Kamilis Koro mirė po trumpos ligos 1875 m. vasario 22 d. Paryžiuje. Palaidotas Per Lašezo kapinėse. Jo šlovė daugiausia buvo paremta vėlyvaisiais akademistiniais peizažais. Po 1900 m. pasikeitus publikos skoniui labiau pradėti vertinti Koro ankstyvieji plenero kūriniai.
Mulungu
Mulungu (dar Mlungu, Murungu, Mrungu, Umulungu, Mvungu, Mungu, Muungu) – Rytų Afrikos bantų tautų mitologijose – griausmavaldis dievas ir pirmasis protėvis. Mulungu sutinkamas Mozambiko, Malavio, Tanzanijos, Kenijos tautų (jao, njasų, makujų, čvabų, senų, šambalų, zaramų, gogų, ngonių, suahilių, kambų, girjamų ir kt.), taip pat Namibijoje gyvenančios ambų tautos bei kai kurių Kongo DR tautų mitologijose. Tyrinėtojų nuomone, Mulungu vardo paplitimas tokiame plačiame areale gali būti nulemtas dėl plataus suahilių kalbos paplitimo tarp šių tautų sustiprėjus ryšiams. Mulungu vardas išstūmė senesnius kai kurių tautų dievavardžius, nes laikytas labiau „palaimiu“.
Tikėtina, kad pradžioje Mulungu įsivaizduotas kaip pirmasis protėvis. Kai kurios tautos, pvz., makujai, jį laiko sutvėrėju – jis iš kiaurymės žemėje ištraukia žmones, o vėliau ir kitus tvarinius. Pasak kambų, Mulungu nuleido žmonių porą iš lietaus ant uolos, kur jie palikę pėdsakus. Kita pora išėjusi iš termityno – protėvių namų.
Senai ir njasai pabrėžia Mulungu ryšį su lietumi. Pasak jų, Mulungu gyvena danguje, o kartais nusileidžia žemėn. Apie lietų sakoma – „eina Mulungu“, o apie griaustinį – „Mulungu griaudžia“. Manoma, kad šioms tautoms įtaką padarė kaimynai ilai ir vembai, kurie išpažįsta griausmavaldį dievą Lezą. Tiesa, ir Lezai, ir Mulungu bendra tai, kad jie, kaip protėviai, yra savaime susiję su lietumi (daug kur Afrikoje tikima, kad pirmasis protėvis yra griausmavaldis lietaus sukėlėjas).
Pas rytų bantus šis vardas, matyt, atėjęs iš ankstyvųjų bantų, kurie dievą-sutvėrėją vadinę Nyàmbé. Šis žodis kildinamas iš šaknies -àmb- („pradėti“). Paplitus krikščionybei ir islamui, Mulungu vardas susietas su krikščionių ar musulmonų Dievo vardu.
Friedrich Koncilia
Friedrich Koncilia (g. 1948 m. vasario 25 d.) – buvęs Austrijos futbolininkas, rungtyniavęs Austrijos rinktinėje.
Nacionalinėje komandoje žaidė 1970–1985 m.
Rytų Berlynas
Rytų Berlynas – de facto Vokietijos Demokratinės Respublikos sostinė nuo 1949 iki 1990 m. Formaliai tai buvo SSRS okupacinio sektoriaus, įkurto 1945 m., kontroliuojama dalis Berlyne. Amerikiečių, britų ir prancūzų sektoriai vadinti Vakarų Berlynu. Nuo 1961 m. rugpjūčio 13 d. iki 1989 m. lapkričio 9 d. Rytų Berlyną nuo Vakarų Berlyno atskyrė Berlyno siena.
Vakarų valstybės nepripažino Rytų Berlyno nei kaip VDR sostinės, nei VDR teisių valdyti Rytų Berlyną. 1990 m. spalio 3 d., kai Vokietija buvo oficialiai suvienyta, Rytų ir Vakarų Berlynas susivienijo kaip Berlyno miestas.
Breslaujos apskritis
Breslaujos apskritis – buvęs administracinis-teritorinis vienetas Abiejų Tautų Respublikoje, Rusijos Imperijoje ir Lenkijos Respublikoje. Centras – Breslauja. Apskričiai priklausė dabartinės Baltarusijos ir Lietuvos žemės.
Kukučiai (gentis)
Kukučiai (Upupa) – ragasnapinių paukščių (Bucerotiformes) būrio, kukutinių (Upupidae) šeimos paukščių gentis.
Genties evoliucija
Ankstyviausios kukučių fosilijos rastos iš kvartero periodo, nors, matyt, jie evoliucionavo gerokai seniau. Pavyzdžiui, jiems gana artimų kopikinių kukučių (Phoeniculidae) šeimos rūšių fosilijos yra kur kas senesnės, datuojamos mioceno laikotarpiu, o išnykusios Upupi pobūrio Messelirrisoridae šeimos fosilijos datuojamos viduriniojo eoceno laikotarpiu, tai yra 49 mln. metų.
Apibūdinimas
Kukučių genties rūšys gana nedidelės ir labai panašios viena į kitą. Dalis skiriasi pagal balsą. Ant galvos turi dviejų eilių plunksnų išskleidžiamą kuoduką, kuris gali būti pakeltas arba priglaustas prie galvos. Snapas ilgas, lenktas. Kojos trumpos, bet stiprios. Lengvai vaikšto ir bėginėja žeme.
Kukučių gentyje stambiausia ir jau išnykusi rūšis buvo Šv. Elenos salos kukučiai, kurių svoris galėjo siekti iki 145 g. Iš išlikusių rūšių stambiausi madagaskariniai kukučiai (Upupa marginata), kurių kūno ilgis apie 32 cm, sveria 57–91 g. Mažiausi yra afrikiniai kukučiai (Upupa africana), kurių kūno ilgis 25–29 cm, atstumas tarp išskleistų abiejų sparnų tarpugalių 44–48 cm, svoris 38–67 g.
Gyvosios rūšys
Priklausomai nuo klasifikacijos, išskiriamos 3 arba 4 rūšys. Kornelio ornitologijos laboratorija (Cornell Lab of Ornithology) internetinio portalo „Birds of the World“ (Pasaulio paukščiai) sąraše, įskaitant išnykusią rūšį, išskiria 3 rūšis. Pasaulio paukščių sąrašo v11.2 versijoje, kurį sudaro tarptautinė ornitologų sąjunga, išskiriamos 4 rūšys, iš kurių viena išnykusi.
Antonio de la Cruz
Antonio de la Cruz (g. 1947 m. gegužės 7 d.) – buvęs Ispanijos futbolininkas, rungtyniavęs Ispanijos rinktinėje.
Nacionalinėje komandoje žaidė 1972–1978 m.
Papalazdijai I
Papalazdijai I – kaimas Lazdijų rajono savivaldybėje, 4 km į pietus nuo Lazdijų, rytinėje Palazdijo ežero pakrantėje. Praeina kelias.
Istorija
XIX a. pabaigoje kaime buvo palivarkas.
Ina Marčiulionytė
Ina Marčiulionytė (g. 1963 m. kovo 31 d. Tauragnuose, Utenos raj.) – Lietuvos diplomatė, kultūros vadybininkė. Nuo 2020 m. rugsėjo vadovauja ES delegacijai Laose.
Biografija
1981 m. baigė Tauragnų vidurinę mokyklą, 1986 m. – Vilniaus universiteto Filologijos fakultetą, lietuvių kalbos ir literatūros specialybę. Specializavosi vertimų srityje.
1986–1988 m. buvo Šalčininkų rajono laikraščio „Lenino priesakai“ korespondentė, vyr. redaktoriaus pavaduotoja. 1989–1990 m. – žurnalo „Gimtoji kalba“ skyriaus redaktorė.
1991–1999 m. – Atviros Lietuvos fondo kultūros, švietimo programų direktorė, nuo 1996 m. – Atviros Lietuvos fondo namų direktorė. .
1999–2003 m. – Lietuvos kultūros viceministrė. 2003–2010 m. – ambasadorė, Lietuvos nuolatinė atstovė prie UNESCO. 2004 m. I.Marčiulionytė buvo išrinkta į Pasaulio paveldo komitetą, o 2005–2006 m. šiam komitetui pirmininkavo. Nuo 2007 m. – UNESCO Vykdomosios tarybos vicepirmininkė, Būstinės komiteto pirmininkė, Tarpvyriausybinio Konvencijos dėl kultūrų raiškos įvairovės apsaugos ir skatinimo komiteto vicepirmininkė.
2009 m. Ina Marčiulionytė buvo bendra Baltijos šalių kandidatė į UNESCO Generalinio direktoriaus pareigas. . Rinkimus laimėjo Bulgarijos atstovė Irina Bokova.
2010–2011 m. I.Marčiulionytė buvo URM ambasadore ypatingiems pavedimams, koordinavo Rytų partnerystės programas. 2011–2015 m. URM Lotynų Amerikos, Afrikos, Azijos ir Okeanijos departamento direktorė.
2015 m. rugsėjo mėn. prezidentės Dalios Grybauskaitės dekretu paskirta LR nepaprastąja ir įgaliotoja ambasadore Kinijos Liaudies Respublikoje. Kadenciją baigė 2020 m. rugpjūtį, o tų pačių metų rugsėjį pradėjo eiti ES delegacijos Laose vadovės pareigas.
Paurupė
Paurupė (, nuo 1938 m. Karpfengraben) arba Beriozka – upelis Rusijoje, Kaliningrado srityje, (Krasnoznamensko rajone), Alksnupės kairysis intakas.
Prasideda Šorelių Plynės pelkėje, Šešupės ir Įsruties vandenskyroje. Teka šiaurės rytų kryptimi pro pelkę ir Šorelių girią, ties Užberžiais įteka į Alksnupę apie 2 km nuo jos žiočių. Srovės greitis 0,2 m/s. Vaga reguliuota.
1936 m. topografiniame žemėlapyje upelis vadinamas Beržupe (Berszuppe).
Lietuvos futbolo varžybos 1948 m.
Lietuvos futbolo varžybos 1948 m.
Pirmasis etapas
Iš pradžių komandos žaidė dviejose zonose vieno rato sistema.
Šiaurės zona
Žalgiris Telšiai iš turnyro pasitraukė, o Žalgiris Mažeikiai buvo pašalintas.
Antrasis etapas
Pagal pasirodymus zonų turnyruose komandos suskirstytos į tris grupes pagal pajėgumą, kuriose žaidė vieno rato sistema.
Pepinai
Pepinai – obuolių veislė, daugiausia angliškos kilmės. Dauguma veislių yra žieminės, išplito XIX a. Lietuvoje paplitusi veislė – Lietuvos pepinas.
Lietuvos futbolo varžybos 1948 m.
III finalas
Teisę žaisti aukščiausiojoje lygoje kitame sezone iškovojo Sveikata Kybartai, Dinamo Utena ir Spartakas Joniškis.
Juan Gómez de Liaño
Chuanas Cherardas Sisonas Gomesas de Lianjas (, g. ) – Filipinų krepšininkas.
Lietuvos futbolo varžybos 1948 m.
Taurė
Turnyre žaidė 47 komandos.
Juan Gómez de Liaño
Jis žaidė 2022 m. FIBA Azijos taurės atrankos turnyro pirmajame ir antrajame languose prieš Indoneziją ir Tailandą. Jo vidurkiai buvo 12 taškų, 3 rezultatyvūs perdavimai ir 3 atkovoti kamuoliai. Chuanas taip pat buvo pakviestas atstovauti nacionalinei krepšinio rinktinei trečiajame 2023 m. FIBA pasaulio krepšinio čempionato atrankos etape prieš Naująją Zelandiją ir Indiją.
2021 m. žaidė Japonijos krepšinio lygoje ir buvo viena iš kylančių lygos žvaigždžių.
2022 m. spalio 20 d. Chuanas Gomesas de Lianjas pasirašė sutartį su „Wolves“ komanda LKL lygoje.